Важна не толькі аказваць запатрабаваныя і высакаякасныя паслугі. Неабходна ўмець іх прарэкламаваць, прывабна прыпаднесці спажыўцу ці яго прадстаўніку. У дзіцячым санаторыі “Расінка”, дзе адпачываюць і ўмацоўваюць здароўе і дарослыя, да павышэння іміджу сваёй установы ставяцца сур’ёзна. Тут сцэнарый сустрэчы афіцыйных дэлегацый дэталёва адпрацаваны і пастаянна абнаўляецца. Удзельнічаюць штатныя работнікі і юныя адпачывальнікі, для якіх гэта дадатковая самарэалізацыя, магчымасць прадэманстраваць уласныя здольнасці і цікава правесці час.